บันทึกรายงานการประชุมสภาองค์การบริหารส่วนตำบลควนพัง
สมัยสามัญ สมัยที่ 4/2552  ครั้งที่ 1
วันที่ 10 พฤศจิกายน 2552
ณ.ห้องประชุมสภาองค์การบริหารส่วนตำบลควนพัง
ผู้เข้าร่วมประชุม

	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1.
	นายอุเชน  ช่วยรักษ์
	ประธานสภา อบต.
	
	

	2.
	นายประหยัด  เพชรรัตน์
	รองประธานสภา อบต.
	
	

	3.
	นายอุดร คงเซ็น 
	สมาชิกอบต.หมู่ที่ 1
	
	

	4.
	นายจาตุรงค์  คงใหม่
	สมาชิกอบต.หมู่ที่ 2
	
	

	5
	นายสุวิทย์ ไหมด้วง
	สมาชิกอบต.หมู่ที่ 3
	
	

	6.
	นายโกมล  ธานีรัตน์
	สมาชิกอบต.หมู่ที่ 3
	
	

	7.
	นายสมศักดิ์  เกื้อชุม
	สมาชิกอบต.หมู่ที่ 4
	
	

	8.
	นายนภดล ไทรทองคำ
	สมาชิกอบต.หมู่ที่ 5
	
	

	9.
	นายสนอง ปานทอง
	สมาชิกอบต.หมู่ที่ 5
	
	

	10.
	นายกระจาย ชูบุญทอง
	สมาชิกอบต.หมู่ที่ 6
	
	

	11.
	นางเรณู แนวโอโล
	สมาชิกอบต.หมู่ที่ 6
	
	

	12.
	นายวิธาน ศรีสุรางค์
	สมาชิกอบต.หมู่ที่ 7
	
	

	13.
	นายสุพจน์ นาคปลัด
	สมาชิกอบต.หมู่ที่ 7
	
	

	14.
	นายสวาท สุขบางนพ
	สมาชิกอบต.หมู่ที่ 8
	
	

	15.
	นายวิจิตร ศรเพชร
	สมาชิกอบต.หมู่ที่ 8
	
	

	16.
	นายสมพงค์ จบฤทธิ์
	เลขานุการสภา อบต.
	
	


ผู้มาประชุม  16 คน
ลาประชุม     -    คน



ขาดประชุม   -   คน
ผู้เข้าร่วมประชุม

	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1.
	นายธรรมพิทย์  รอดบัวทอง
	ประธานสภา อบต.
	
	


เริ่มประชุมเวลา 10.00 น.
เลขานุการสภาอบต.ควนพัง
ให้สัญญาณสมาชิกเข้าห้องประชุมสมาชิกครบองค์ประชุม เชิญ        ประธานสภาอบต.จุดธูปเทียนบูชาพระรัตนตรัย ประธานสภาอบต. จุดธูปเทียนบูชาพระรัตนตรัยเสร็จแล้ว กล่าวเปิดประชุมและดำเนินการประชุม
ประธานสภาอบต.ควนพัง
ก่อนเข้าระเบียบวาระการประชุมอ่านประกาศขององค์การบริหารส่วนตำบลควนพัง เรื่องกำหนดการประชุมสมัยสามัญสมัยที่ 4 ประจำปี 2552 อาศัยอำนาจตามความในมาตรา 53 วรรคแรก แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 5) พ.ศ 2546  และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 21 ประกอบกับมติสภาองค์การบริหารส่วนตำบลควนพัง ในการประชุมสภาองค์การบริหารส่วนตำบลควนพัง สมัยสามัญสมัยที่ 1/2552 เมื่อวันที่ 4 กุมภาพันธ์ 2552 ตั้งแต่วันที่ 10 พฤศจิกายน 2552  ถึง วันที่ 24  พฤศจิกายน 2552  ประกาศ ณ วันที่ 4 พฤศจิกายน 2552 ลงชื่อนายอุเชน ช่วยรักษ์ ประธานสภาองค์การบริหารส่วนตำบลควนพังและอ่านประกาศองค์การบริหารส่วนตำบลควนพัง เรื่องประชาสัมพันธ์การประชุมสภาองค์การบริหารส่วนตำบลควนพังสมัยสามัญสมัยที่ 4 ประจำปี 2552 ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 24 วรรคสอง สภาองค์การบริหารส่วนตำบลควนพังนัดประชุมสภาองค์การบริหารส่วนตำบลควนพัง สมัยสามัญสมัยที่ 4/2552 ครั้งที่ 1 ในวันอังคารที่ 10 พฤศจิกายน 2552  เวลา 10.00 น. ณ ห้องประชุมองค์การบริหารส่วนตำบลควนพัง เพื่อรับทราบการรายงานผลการดำเนินงานประจำปีงบประมาณ 2552 เมื่อวันที่ 14 ตุลาคม 2551 และพิจารณาจ่ายขาดเงินสะสมโครงการยกระดับการศึกษาท้องถิ่นในการก่อสร้างศูนย์พัฒนาเด็กเล็กบ้านควนพัง ขอประชาสัมพันธ์การประชุมให้ประชาชนเข้ารับฟังการประชุมสภาองค์การบริหารส่วนตำบลควนพังในวัน เวลา ดังกล่าว ประกาศ ณ วันที่ 4  พฤศจิกายน 2552   นายอุเชน ช่วยรักษ์ ประธานสภาองค์การบริหารส่วนตำบลควนพังและอ่านหนังสือเรียกประชุมสามัญสมัยที่ 4 /2552 ครั้งที่ 1อาศัยอำนาจตามความในมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ลงชื่อนายอุเชน ช่วยรักษ์ ประธานสภาองค์การบริหารส่วนตำบลควนพัง และดำเนินการประชุมตามระเบียบวาระการประชุม
ระเบียบวาระที่ 1 
เรื่องที่ประธานแจ้งให้ที่ประชุมทราบ
ประธานสภาอบต.ควนพัง  
1.1 เรื่องหนังสือแจ้งการตอบรับข้อหารือตามที่องค์การบริหารส่วนตำบลควนพังได้ข้อหารือไปยังอำเภอร่อนพิบูลย์ กรณีโครงการปรับปรุงถนนสายดอนเปียน

- เขตอำเภอเฉลิมพระเกียติ หมู่ที่ 2 ตำบลควนพัง อำเภอร่อนพิบูลย์ได้ตอบข้อหารือเรียบร้อยแล้ว ตามหนังสือที่ น.ศ 003725/2246 ลงวันที่ 8 ตุลาคม 2552 เรื่องตอบข้อหารือ เรียนนายกองค์การบริหารส่วนตำบลควนพัง อ้างถึงสำเนาหนังสือองค์การบริหารส่วนตำบลควนพังที่ น.ศ.75101/ว534 ลงวันที่ 23 กันยายน 2552 ตามที่แจ้งขอหารือ กรณีองค์การบริหารส่วนตำบลควนพังได้ทำสัญญาจ้าง ว่าจ้า หจก. สินแสงจันทร์ การโยธา ดำเนินการโครงการปรับปรุงถนนสายดอนเปียน-เขตอำเภอเฉลิมพระเกียติ หมู่ที่ 2 ต.ควนพัง ต่อมาได้รับแจ้งปัญหาและอุปสรรคจากห้างดังกล่าวว่าได้ดำเนินการตามดครงการแล้วเสร็จบางส่วนแต่ต้องหยุดดำเนินการเนื่องจากได้ถูกดำเนินคดีข้อหากระทำผิดพระราชบัญญัติป่าไม้ พ.ศ. 2484 ในการปรับปรุงถนนตามโครงการดังกล่าวรุกล้ำเข้าไปในเขตป่าสงวนแห่งชาติบ้านดอนทราย ป่ากลอง บ้านดอนเปียน โดยหารือรวม 2 ประเด็น


1.องค์การบริหารส่วนตำบลควนพังขอเบิกจ่ายให้แก่ หจก. สินแสงจันทร์ การโยธา เฉพาะช่วงที่ 1 และช่วงที่ 2 ได้ดำเนินการแล้วเสร็จสัญญาจ้างจะกระทำได้หรือไม่


2.ตามที่สภาองค์การบริหารส่วนตำบลควนพังได้ใช้อำนาจตามข้อ 29 แห่งระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ 2541 และได้แก้ไขเพิ่มเติมทุกฉบับ โดยมีมติไม่เห็นชอบให้เปลี่ยนแปลงคำชี้แจงประกอบงบประมาณโครงการดังกล่าวชอบด้วยกฎหมายหรือไม่ ความละเอียดทราบแล้วนั้นอำเภอพิจารณาข้อเท็จจริงในเอกสารที่ส่งมาประกอบกับข้อกฎหมายและระเบียบที่เกี่ยวข้องแล้วขอเรียนว่า


1.ประเด็นข้อหารือ ข้อที่ 1 องค์การบริหารส่วนตำบลควนพังได้ทำสัญญากับผู้รับจ้างตามข้อ 4ข. ค่าจ้างและการเบิกเงินระบุการจ่ายเงินไว้เพียงงวดเดียวและจะจ่ายค่าจ้างได้เมื่อผู้รับจ้างปฏิบัติงานทั้งหมดไห้แล้วเสร็จ ฉะนั้นองค์การบริหารส่วนตำบลควนพัง จึงไม่สามารถจ่ายเงินค่าจ้างให้ หจก. สินแสงจันทร์ การโยธาเฉพาะช่วงที่ 1 และช่วงที่ 2ได้ดำเนินการแล้วเสร็จได้ อย่างไรก็ดีเพื่อเป็นการแก้ไขปัญหาที่เกิดขึ้นและเป้นความจำเป็นโดยไม่ทำให้องค์การบริหารส่วนตำบลควนพังเสียประโยชน์ องค์การบริหารส่วนตำบลควนพังก็ชอบที่จะแก้สัญญาจ้างในส่วนของข้อ 4ข.ค่าจ้างและการจ่ายเงินโดยแบ่งงวดการจ่ายเงินจากงวดเดียวเป็น 2 งวด  หรือ 3งวด ตามข้อเท็จจริงในประมาณเนื้องานที่ผู้ว่าจ้างได้ดำเนินการแล้วเสร็จได้ทั้งนี้เป็นไปตามข้อ 58 ของระเบียบกระทรวงมหาดไทยว่าด้วยการพัสดุขององค์การบริหารส่วนตำบลควนพัง พ.ศ2538 และที่แก้ไขเพิ่มเติม


2. ตามประเด็นข้อหารือข้อที่2 อำเภอมีความเห็นว่าตามข้อ 29 ของระเบียบกระทรวงมหาดไทยว่าด้วยวิธีการงบประมาณขององค์กรปกครองท้องถิ่น พ.ศ.2541 และแก้ไขเพิ่มเติมการแก้ไขเปลี่ยนแปลงคำชี้แจงงบประมาณค่าใช้จ่ายในหมวดครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนแปลง หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่นดังนั้นการที่สภาองค์การบริหารส่วนตำบลควนพัง ในคราวประชุมสภาสมัยวิสามัญ สมัยที่ 4/2552 ครั้งที่ 1. เมื่อวันที่ 17 กันยายน 2552 มีมติไม่เห็นชอบ               ให้เปลี่ยนแปลงคำชี้แจงงบประมาณรายจ่ายของโครงการดังกล่าวนั้นในชั้นนี้ สภาองค์การบริหารส่วนตำบลควนพัง        มีอำนาจที่สามารถกระทำได้และชอบด้วยกฎหมายแล้ว   ส่วนภายหลังว่าผลของการที่สภาองค์การบริหารส่วนตำบลควนพังมติ เช่นนั้นแล้วทำให้เกิดความเสียหายต่อองค์การบริหารส่วนตำบลควนพัง หรือประชาชนโดยส่วนรวมหรือไม่และสภาองค์การบริหารส่วนตำบลควนพังต้องมีส่วนรับผิดชอบในความเสียหายที่เกิดขึ้นนั้นหรือไม่เป็นเรื่องที่ตัดพิจารณาและตรวจสอบกันต่อไปและเป็นคนกรณีที่องค์การบริหารส่วนตำบลควนพังได้ขอหารือ จึงเรียนมาเพื่อทราบและพิจารณาดำเนินการต่อไปลงชื่อนายพงศ์เทพ   จิรสุขประเสริฐ    นายอำเภอร่อนพิบูลย์
ที่ประชุม
รับทราบ
ระเบียบวาระที่ 2  
เรื่องรับรองรายงานการประชุมสมัยวิสามัญ สมัยที่ 4/2552 ครั้งที่ 3 เมื่อวันที่ 25 กันยายน 2552 
ประธานสภาอบต.ควนพัง                     ขอให้ที่ประชุมพิจารณารายงานการประชุมสมัยวิสามัญสมัยที่ 4/2552 ครั้งที่ 3 เมื่อวันที่ 25 กันยายน 2552 หากที่ประชุมต้องการแก้ไขหรือเพิ่มเติมข้อความในบันทึกรายงานการประชุมเชิญครับ(ที่ประชุมไม่มีผู้เสนอแก้ไขหรือเพิ่มเติมขอความได้ในรายงานการประชุม) เมื่อไม่มีผมขอมติที่ประชุมรับรองรายงานการประชุมสมัยวิสามัญ สมัยที่ 4/2552 ครั้งที่ 3 เมื่อวันที่ 25 กันยายน 2552 ครับ
มติที่ประชุม       
รับรองเต็มสภา (16 เสียง)


ระเบียบวาระที่ 3  
เรื่องเสนอเพื่อทราบ

ประธานสภาอบต.ควนพัง           3.1 เรื่องสนับสนุนงานกู้ภัยของภาคเอกชนตามหนังสือที่สำนักงาน ส.ส อภิชาต ศักดิเศรษฐ์ 105/2 หมู่ที่ 5 ต.สามตำบล   อ.จุฬาภรณ์ น.ศ 80130 ลงวันที่ 12 ตุลาคม 2552 เรื่องการสนับสนุนงานกู้ภัยของภาคเอกชนเรียนนายกองค์การบริหารส่วนตำบลควนพัง สิ่งที่ส่งมาด้วย-หนังสือแจ้งผลดำเนินการตามที่ผมได้ตั้งกระทู้ถามนายกรัฐมนตรี เรื่องการสนับสนุนงานกู้ภัยของภาคเอกชนตามที่แนบเอกสารมาด้วยนั้น บัดนี้นายกรัฐมนตรีได้ตอบกระทู้ถามกระผมลงในราชกิจจานุเบกษาให้ความกระจ่างในเรื่องนี้แล้ว จึงนำมาเรียนมายังท่านเพื่อได้ทราบถึงแนวทางและนโยบายของรัฐบาลอันจะเป็นผลดีต่อการวางแผนงานของท่านและหน่วยงานต่อไปในอนาคตและได้โปรดแจ้งข่าวสารนี้ต่อพี่น้องประชาชนตามควรแต่โอกาสด้วยจะขอขอบคุณยิ่ง ลงชื่อ นายอภิชาต ศักดิเศรษฐ์ สมาชิกสภาผู้แทนราษฎร จังหวัดนครศรีธรรมราชพรรคประชาธิปัตย์


กระทูถามที่ ๐๓๒/ร ๒๒ มกราคม  ๒๕๕๒ สนับสนุนงานบรรเทาภัยของภาคเอกชน กราบเรียนประธานสภาผู้แทนราษฎร ข้าพเจ้าขอตั้งกระทู้ถาม ถามนายกรัฐมนตรี ดังต่อไปนี้
 

ปัจจุบันองค์กรภาคเอกชนเข้ามามีบทบาทสำคัญในการช่วยเหลือสังคมในด้านป้องกันและบรรเทาสาธารณภัยในรูปของหน่วยกู้ภัยต่าง ๆ แต่การดำเนินงานทั่วไปของภาคเอกชนเหล่านั้นยังต้องพึงตนเองในสภาพที่ขาดแคนอุปกรณ์ เครื่องมือเทคโนโลยี และความรู้ ความเข้าใจที่ถูกต้องในการปฏิบัติงาน ส่งผลต่อประสิทธิภาพในการให้บริการกับประชาชนผู้ประสบภัย จึงเรียนถามว่า


1.รัฐบาลมีกลไกสนับสนุนงานกู้ภัยของภาคเอกชนอย่างไรบ้าง


2.รัฐบาลจัดสรรงบประมาณ รวมทั้งโครงการส่งเสริมให้อาสาสมัครกู้ภัยของภาคเอกชน ได้รับการฝึกอบรมเพิ่มพูนความรู้ด้านการช่วยเหลือประชาชนของหน่วยกู้ภัยเอกชนอย่างไรบ้าง


3.รัฐบาลจะสนับสนุนองค์การปกครองส่วนท้องถิ่นให้มีศักยภาพสูงพอที่จะรับมือกับงานด้านการป้องกันและบรรเทาสาธารภัยของแต่ละท้องถิ่นอย่างไร


ขอให้ตอบในที่ประชุมสภา ขอแสดงความนับถือ นายอภิชาต ศักดิเศรษฐ์ สมาชิกสภาผู้แทนราษฎรพรรคประชาธิปัตย์  จังหวัดนครศรีธรรมราช 


คำตอบกระทู้ถามที่๐๓๒/ร  ของนายอภิชาต ศักดิเศรษฐ์ สมาชิกสภาผู้แทนราษฎรเรื่องสนับสนุนงานกู้ภัยของภาคเอกชน ข้าพเจ้านายอภิสิทธิ์ เวชชาชีวะ นายกรัฐมนตรี ขอตอบกระทู้ ถามเรื่องสนับสนุนงานกู้ภัยของภาคเอกชนของท่านสมาชิกผู้ทรงเกียติดังนี้ คำตอบที่ 1.
 
ขอเรียนว่าปัจจุบันองค์การสาธารณกุศลเอกชนที่เข้ามาช่วยเหลือภารกิจด้านการบรรเทาสาธารภัยมีอยู่เป็นจำนวนมาก ทั้งในรูปแบบของสมาคม มูลนิธิ และหน่วยกู้ภัยต่าง ๆ และเมื่อสาธารภัยขึ้นในพื้นที่ใด หน่วยกู้ภัยก็จะออกปฏิบัติหน้าที่พร้อมด้วย รถยนต์ เจ้าหน้าที่ที่ปฎิบัติงานทั้งที่ผ่านการฝึกอบรม รวมทั้งเครื่องมืออุปกรณ์ตามศักยภาพของแต่ละหน่วยงาน ซึ่งบางหน่วยก็มีเครื่องมือที่ทันสมัยและพร้อมปฎิบัติงานบางหน่วยก็มีเพียงอุปกรณ์ที่จำเป็นขั้นพื้นฐาน ตามพระราชบัญญัติป้องกันและบรรเทาสาธารภัย พ.ศ 2550 ได้กำหนดไว้ว่าในกรณีที่องค์การสาธาณกุศล หรือ บุคคลได้เข้ามาช่วยเหลือการปฎิบัติหน้าที่ของเจ้าพนักงานในระหว่างเกิดสาธารณภัยให้ผู้อำนวยการ(นายกเทศมนตรี นายกอบต. นายอำเภอ ผู้ว่าราชการจังหวัดแล้วแต่กรณี) หรือเจ้าพนักงานที่ได้รับหมอบหมายภารกิจหรือจัดสถานที่ให้องค์การสาธารณกุศลดังกล่าวในการให้ความช่วยเหลือได้ตามสมควรเพื่อให้การช่วยเหลือหรือการบรรเทาสาธารภัยเป็นไปอย่างมีประสิทธิภาพให้ผู้อำนวยการแจ้งองค์การสาธารณกุศลและบุคคลที่มีวัตถุประสงค์ในการให้ความช่วยเหลือผู้ประสบภัยอยู่ในพื้นที่รับผิดชอบทราบถึงแนวทางปฎิบัติตามแผนการป้องกันและบรรเทาสาธารภัยจังหวัดหรือแผนการป้องกันและบรรเทาสาธารภัยกรุงเทพมหานครและวิธีการประสานงานในการปฎิบัติหน้าที่  (มาตรา42)


คำตอบข้อที่ 2 ขอเรียนว่าในปัจจุบันรัฐบาลมีแผนงานและงบประมาณสนับสนุนงานองค์กรเอกชน สมาคม มูลนิธิและหน่วยกู้ภัยต่างๆ ที่ช่วยเหลืองานป้องกันและบรรเทาสาธารภัยเป็นประจำทุกปีอยู่แล้ว โดยจัดให้มีโครงการฝึกอบรม/สัมมนาเพิ่มศักยภาพในการปฎิบัติแก่เครือข่ายภาคเอกชน ประกอบด้วย 1.โครงการช่วยเหลือผู้ประสบภัยจุดเกิดเหตุบนถนน มีวัตถุประสงค์เพื่อเพิ่มขีดความสามารถด้านการกู้ชีพกู้ภัยให้แก่อาสามัครของมูลนิธิ/เครื่อข่ายหน่วยกู้ภัยให้สามารถช่วยเหลือผู้ประสบภัยได้อย่างรวดเร็วถูกต้องและมีมาตรฐานโดยมีเป้าหมายมีละ 3 รุ่น จำนวน 180 คน 


2. หลักสูตรหน่วยเผชิญเหตุเบื้องต้นด้านการกู้ชีพของกระทรวงสาธารณสุข ซึ่งเป็นการฝึกอบรมด้านการกู้ชีพของกระทรวงสาธารณสุข ระยะเวลา 16 ชั่วโมง ซึ่งมีผู้ผ่านการฝึกอบรมทั่วประเทศ ณ วันที่ 3 ธันวาคม 2551 จำนวน       69,124  คน


คำตอบข้อที่3. ขอเรียนว่าพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 และมาตรา 17 กำหนดให้เทศบาลเมืองพัทยา องค์กรบริหารส่วนตำบลและองค์กรบริหารส่วนจังหวัดมีอำนาจหน้าที่ในการจัดระบบบริการสาธารณะเพื่อประโยชน์ของประชาชนในท้องถิ่นของตนเองประการหนึ่ง    คือการป้องกันบรรเทาสาธารภัยซึ่งปัจจุบันองค์กรปกครองส่วนท้องถิ่นทุกระดับได้จัดให้มีบุคลากรที่รับผิดชอบ รวมทั้งจัดเครื่องมืออุปกรณ์เพื่อรับรองกับภารกิจด้านการป้องกันบรรเทาสาธารภัยอยู่แล้วตามศักยภาพความจำเป็นและมาตรฐานทางการคลังของแต่ละท้องถิ่น นอกจากนั้นพระราชบัญญัติการป้องกันบรรเทาสาธารภัย พ.ศ 2550 ได้กำหนดรายละเอียดเกี่ยวกับงานด้านการป้องกันบรรเทาสาธารภัยของท้องถิ่นดังนี้


1.กำหนดให้มีคระกรรมการการป้องกันและบรรเทาสาธารภัยแห่งชาติ มีอำนาจหน้าที่กำหนดนโยบายและบูรณาการพัฒนาระบบการป้องกันบรรเทาสาธารภัยระหว่างหน่วยงานของรัฐองค์กรปกครองส่วนท้องถิ่นและหน่วยงานเอกชนที่เกี่ยวข้องให้มีประสิทธิภาพ (มาตรา 6 และมาตรา 7 )


2. กำหนดให้ผู้ว่าราชการจังหวัดมีอำนาจหน้าที่ในการลำดับดูแลองค์กรปกครองส่วนท้องถิ่นให้จัดให้มี วัสดุ อุปกรณ์ เครื่องมือเครื่องใช้ยานพาหนะและสิ่งอื่น ๆ เพื่อใช้ในการป้องกันและบรรเทาสาธารภัย (มาตรา 15)


3.กำหนดให้แผนการป้องกันและบรรเทาสาธารภัยจังหวัด ต้องมีสาระสำคัญของแผนและขั้นตอนขององค์กรปกครองส่วนท้องถิ่นในการจัดหาอุปกรณ์เครื่องมือเครื่องใช้และยานพาหนะ เพื่อใช้ในการป้องกันและบรรเทาสาธารภัย การจัดเครื่องหมาย และสัญญาณหรือสิ่งอื่นใดในการแจ้งประชาชนให้ทราบถึงการบันทึกการเกิดหรือเกิดสาธารณภัยและแผนการประสานกับองค์กรการกุศล (มาตรา 16)


4.ให้องค์กรปกครองส่วนท้องถิ่นแห่งพื้นที่มีหน้าที่ป้องกันและบรรเทาสาธารภัยในเขตท้องถิ่นของตนเอง โดยมีผู้บริหารท้องถิ่นเป็นผู้รับผิดชอบในฐานะผู้อำนวยการท้องถิ่น สำหรับในเรื่องป้องกันและบรรเทาสาธารภัย เมื่อเกิดหรือคาดว่าจะเกิดสาธารภัยจึงในเขตสาธารภัยของตนเองให้ผู้อำนวยการท้องถิ่นเข้าดำเนินการป้องกันและบรรเทาสาธารภัยโดยเร็ว(มาตรา 20 มาตรา 21) 


สำหรับแนวทางการสนับสนุนองค์กรปกครองส่วนท้องถิ่นให้มีศักยภาพพร้อมรับมือกับงานดำเนินการป้องกันและบรรเทาสาธารภัยนั้นรัฐบาลได้สนับสนุนทั้งในด้านของการเตรียมความพร้อมเพื่อการป้องกันและบรรเทาสาธารภัยโดยเน้นหลักการบริหารจัดการความเสี่ยงจากภัยพิบัติโดยอาศัยชุมชนเป็นฐานให้คนในชุมชนมีศักยภาพในการช่วยเหลือตนเองโดยใช้ทรัพยากรที่มี อยู่ในชุมชนสามารถพึ่งตนเองได้ในระดับหนึ่ง ก่อนที่องค์กรภายนอกจะเข้ามาช่วยเหลือ ซึ่งปัจจุบันได้ดำเนินการไปแล้ว 3,244 ชุมชน และยังมีอาสาสมัครเตือนภัยมิสเตอร์เตือนภัย เพื่อให้พื้นที่เสี่ยงภัยทุกประเภทมีอาสาสมัครเตือนภัย ทำหน้าที่เฝ้าระวังประสานงานและแจ้งเตือนภัย ซึ่งปัจจุบันมีมิสเตอร์เตือนภัยทั่วประเทศจำนวน 8,101 คน


ในส่วนของพัฒนาศูนย์อาสาสมัครป้องกันภัยพลเรือน เทศบาล เมืองพัทยา และองค์การบริหารส่วนตำบลก็เป็นเรื่องสำคัญโดยการส่งเสริมและสนับสนุนให้ศูนย์ อปพร. เทศบาลเมืองพัทยาและองค์การบริหารส่วนตำบลเป็นหน่วยขับเคลื่อนการดำเนินงานการป้องกันและบรรเทาสาธารภัยในพื้นที่ สามารถพัฒนาและยกระดับให้เป็นศูนย์มาตรฐาน มีศักยภาพในการทำงานมากขึ้นโดยการพัฒนาศักยภาพเครื่อข่าย อปพร. และจัดให้มีชุดปฎิบัติการด้านค้นหาและกู้ภัยตามโครงการหนึ่งตำบลหนึ่งทีมกู้ชีพกู้ภัย ของเทศบาล เมืองพัทยา     องค์การบริหารส่วนตำบล ซึ่งปัจจุบัน ณ วันที่ 28 กุมภาพันธ์ 2552 มี อปพร.     ทั่วประเทศ จำนวน 1,096,444 คน และมีทีมกู้ชีพกู้ภัยในสังกัดองค์การบริหารส่วนตำบล จำนวน 5,845 แห่ง จำนวน 59,542 คน ทั้งมีเป้าหมายให้ศูนย์ อปพร.เทศบาลเมืองพัทยา องค์การบริหารส่วนตำบลทุกแห่ง สามารถเป็นองค์กร    ในการบริหารจัดการสาธารณภัยที่เข้มแข็งและมีศักยภาพในการช่วยเหลือผู้ประสบภัยได้อย่างมีประสิทธิภาพ


นอกจานี้รัฐบาลจะมีนโยบายให้ผู้อำนวยการท้องถิ่นได้เข้าฝึกอบรมเชิงปฏิบัติการเพื่อเพิ่มประสิทธิภาพและขีดความสามารถในการสั่งการโดยใช้หลักระบบบัญชาการเหตุการณ์ เพื่อให้งานด้านการป้องกันและบรรเทาสาธารภัยมีประสิทธิภาพยิ่งขึ้น รัฐบาลได้หมอบหมายให้จังหวัดจัดบริหารจัดการสาธารณภัยที่ชัดเจน ทั้งด้านแผนงบประมาณ แผนปฏิบัติงานอัตรากำลัง และเครื่องมืออุปกรณ์ตามพระราชบัญญัติสาธารณภัย พ.ศ 2550 โดยบูรณการการดำเนินงานจากทุกภาคส่วนเพื่อให้สามารถระดมทรัพยากรไปช่วยเหลือพื้นที่ประสบภัยได้อย่างรวดเร็ว ลดความสูญเสียในชีวิตและทรัพย์สินของประชาชนและประเทศลงได้

3.2. เรื่องกำหนดหลักเกณฑ์วิธีการและเงื่อนไขการคุ้มครองส่งเสริมและการสนับสนุนสงเคราะห์การจัดงานศพตามประเพณี


ประกาศกระทรวงพัฒนาสังคมและความมั่นคงของมนุษย์ เรื่องกำหนดหลักเกณฑ์ วิธีการและเงื่อนไข การคุ้มครอง การส่งเสริมและการสนับสนุนการสงเคราะห์ในการจัดการศพตามประเพณี พ.ศ.2552 โดยที่เป็นการสมควรปรับปรุงแก้ไขประกาศกระทรวงการพัฒนาสังคมและความมั่นของมนุษย์  เรื่องกำหนดหลักเกณฑ์วิธีการและเงือนไขคุ้มครองการส่งเสริมและการสนับสนุนการสงเคราะห์การจัดงานศพตามประเพณีอาศัยอำนาจตามความในมาตรา 11 วรรคหนึ่ง(12) ประกอบมาตรา 11 วรรคสามแห่งพระราชแห่งพระราชบัญญัติผู้สุงอายุ พ.ศ.2546 ลงวันที่ 28 กรกฎาคม 2547 
รัฐมนตรีว่าการกระทรวงพัฒนาสังคมและความมั่นคงของมนุษย์ จึงประกาศกำหนดหลักเกณฑ์ วิธีการและเงื่อนไขคุ้มครองการส่งเสริม และสนับสนุนการสงเคราะห์ในการจัดการศพตามประเพณีไว้ดังต่อไปนี้
ข้อ 1 ประกาศนี้เรียกว่าประกาศกระทรวงพัฒนาสังคมและ
ความมั่นคงของมนุษย์เรื่องกำหนดหลักเกณฑ์ วิธีการและเงื่อนไขคุ้มครองการส่งเสริมและการสนับสนุนการสงเคราะห์ในการจัดการศพตามประเพณี พ.ศ. 2552 
ข้อ 2 ประกาศนี้ใช้บังคับตั้งแต่วันถัดจากวันประกาศในราช
กิจจานุเบกษาเป็นต้นไป
ข้อ 3 ให้ยกเลิก
(1) ประกาศกระทรวงพัฒนาสังคมและความมั่นคง
ของมนุษย์เรื่องกำหนดหลักเกณฑ์ วิธีการและเงื่อนไขการคุ้มครองการส่งเสริม และสนับสนุนการสงเคราะห์ในการจัดการศพตามประเพณี
(2) ประกาศกระทรวงพัฒนาสังคมและความมั่นคง
ของมนุษย์เรื่องกำหนดหลักเกณฑ์ วิธีการและเงื่อนไขการคุ้มครอง การส่งเสริม และสนับสนุนการสงเคราะห์ในการจัดการศพ ตามประเพณี ( ฉบับที่ 2 ) ลงวันที่ 16 กุมภาพันธ์ 2552
ข้อ 4 การสงเคราะห์ในการจัดการศพตามประเพณีหมายถึง
การช่วยเหลือเป็นเงินในการจัดการศพผู้สูงอายุตามประเพณีรายละสองพันบาท
ข้อ 5 การสงเคราะห์ในการจัดการศพตามประเพณีนั้น
ผู้สูงอายุที่ตายต้องมีคุณสมบัติ ดังต่อไปนี้
(1) มีอายุเกิน 60 ปีขึ้นไป
(2) มีสัญชาติไทย
ข้อ 6 การยื่นคำขอเพื่อขอรับการสงเคราะห์ในการจัดงานศพ
ตามประเพณีให้ผู้ที่รับผิดชอบในการจัดการศพผู้สูงอายุรายนั้นยื่นคำขอในท้องที่ที่ผู้สูงอายุมีชื่ออยู่ในทะเบียนบ้านในขณะถึงแก่ความตาย ดังต่อไปนี้
(1) ในกรุงเทพมหานคร ให้ยื่นคำขอต่อกรมพัฒนา
สังคมและสวัสดิการ
(2) ในจังหวัดอื่นให้ยื่นคำขอต่อสำนักงานพัฒนา
สังคมและความมั่นคงของมนุษย์จังหวัด
ตามแบบคำขอรับการสงเคราะห์ในการจัดการศพตาม
ประเพณีตามวรรคหนึ่ง ให้เป็นไปตามแบบที่ผู้อำนวยการสำนักงานส่งเสริมสวัสดิภาพและพิทักษ์เด็กเยาวชน ผู้ด้อยโอกาส คนพิการและสูงอายุกำหนด
ข้อ 7 ผู้ยื่นคำขอรับการสงเคราะห์ในการจัดงานศพตาม
ประเพณี ข้อ 6 ต้องยื่นคำขอพร้อมเอกสารดังต่อไปนี้
(1) ใบมรณะ ของผู้สูงอายุ พร้อมสำเนาสองฉบับ
(2) บัตรประจำตัวประชาชนของผู้ยื่นคำขอพร้อม




สำเนาสองฉบับ
(3)หนังสือรับรองว่าผู้ยื่นคำขอเป็นผู้รับผิดชอบใน
การจัดงานศพตามประเพณี ซึ่งรับรองโดยพนักงานฝ่ายปกครอง หรือกำนัน หรือผู้ใหญ่บ้านหรือประธานชุมชนตามที่ทางการประกาศกำหนดแล้วแต่กรณี
แบบหนังสือรับรองตามวรรคหนึ่ง (3) ให้เป็นไปตามที่
ผู้อำนวยการสำนักงานส่งเสริมสวัสดิภาพพิทักษ์เด็ก เยาวชน ผู้ด้อยโอกาส คนพิการและผู้สูงอายุกำหนด
ข้อ 8 ให้กรมพัฒนาสังคมและสวัสดิการหรือสำนักงาน
พัฒนาสังคมและความมั่นคงของมนุษย์จังหวัดแล้วแต่กรณีซึ่งได้รับคำขอตามข้อ 6 ดำเนินการการตรวจสอบความถูกต้องของเอกสารและหลักฐานตามข้อ 7 เมื่อเห็นว่าคำขอพร้อมเอกสารและหลักฐานดังกล่าวถูกต้องก็ให้หน่วยงานที่รับคำขอนั้นพิจารณาทดลองจ่ายเงินสงเคราะห์ในการจัดการศพตามประเพณีแก่ผู้ยื่นคำขอต่อไป
ประกาศ ณ. วันที่ 22 มิถุนายน 2552 นายอิสระ สมชัย 
รัฐมนตรีว่าการกระทรวงการพัฒนาสังคมและความมั่นคงของมนุษย์ ขอเสนอให้ที่ประชุมได้รับทราบและหากท่านใดสนใจมีแบบขอรับเงินสงเคราะห์ในการจัดการศพตามประเพณี ขอรับได้ที่เลขานุการสภาได้นะครับ
ที่ประชุม



รับทราบ
ระเบียบวาระที่ 4
เรื่องรายงานผลการดำเนินงานประจำปีงบประมาณ 2552
ประธานสภา อบต.ควนพัง

ตามที่ท่านนายกได้เสนอญัตติเพื่อทราบการรายงานผลการ
ปฏิบัติงานตาม นโยบายในรอบ 6 เดือน ( ตั้งแต่ 1 เมษายน 2552 – 30 กันยายน 2552 ) การจัดทำวาระสารประชาสัมพันธ์ผลการดำเนินงานในรอบปีงบประมาณ 2552 รายละเอียดตามที่แนบให้สมาชิกแล้วนั้นเชิญท่านนายกครับ
นายกอบต.ควนพัง
กราบเรียนท่านประธานสภาที่เคารพ เพื่อนสมาชิกผู้ทรงเกียรติทุกท่าน ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมฉบับที่ 5 พ.ศ. 2546 มาตราที่ 58 วรรคห้า ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ ได้แถลงไว้ต่อสภาองค์การบริหารส่วนตำบลตามที่กระผมนายธรรมพิทย์  รอดบัวทอง นายกองค์การบริหารส่วนตำบลควนพังได้แถลงนโยบายต่อสภาองค์การบริหารส่วนตำบลควนพังเมื่อวันที่ 14 ตุลาคม 2551 เพื่อให้ให้การบริหารราชการภายใต้กรอบของกฎหมาย มีภารกิจตัดดำเนินการ 8 ด้าน ประกอบด้วย ด้านสังคมและประชาชน ด้านเศรษฐกิจ ด้านแหล่งน้ำ ด้านโครงสร้างพื้นฐาน ด้านการท่องเที่ยว ด้านทรัพยากรธรรมชาติสิ่งแวดล้อม ด้านการเมือง การปกครอง และด้านข้อมูลข่าวสารและเทคโนโลยีสารสนเทศ ในการบริหารราชการ การแก้ไขปัญหาความเดือดร้อนและตอบสนองความต้องอการของประชาชนชาวตำบลควนพัง เพื่อแห้งานสำเร็จลุล่วงตามภารกิจและเป้าหมายได้ถือปฏิบัติตามอำนาจหน้าที่ที่กฎหมายกำหนด ผลการปฏิบัติงานในรอบ 6 เดือน (ตั้งแต่วันที่ 1 เมษายน 2552 – 30 กันยายน 2552 )    สรุปได้ ดังนี้ 


1.ด้านสังคมและประชาชน ทั้งหมด 32 โครงการ รวมเงินงบประมาณ 8,631,182.40 บาท


2.ด้านเศรษฐกิจ 1 โครงการ รวมงบประมาณ 6,1335 บาท


3.ด้านแหล่งน้ำ ทั้งหมด 8 โครงการ รวมเงินงบประมาณ 763,195 บาท


4.ด้านโครงสร้างพื้นฐานทั้งหมด 16 โครงการ รวมเงินทั้งหมด 5,066,941 บาท


5.ด้านการเมืองการปกครองทั้งหมด 14 โครงการ รวมเงินทั้งหมด 917,175 บาท


6. ด้านข้อมูลข่าวสารและเทคโนโลยีสารสนเทศทั้งหมด 2 โครงการ รวมเงินทั้งหมด     56,418 บาท  รวมเป็นเงินทั้งสิ้น 15,494,246.40 – บาท

จึงประกาศให้ทราบโดยทั่วกัน รายละเอียดตามที่ให้ท่านสมาชิกนะครับ ประกาศ ณ. วันที่ 29 ตุลาคม 2552      ลงชื่อนายธรรมพิทย์  รอดบัวทอง นายกองค์การบริหารส่วนตำบลควนพัง
ประธานสภาอบต.ควนพัง
ขอบคุณท่านนายกครับ ต่อไปให้ท่านสมาชิกได้อภิปรายได้นะครับ อภิปรายซักถามโดยไม่มีการลงมติเชิญครับ
นายวิธาน  ศรีสุรางค์
สมาชิกอบต.หมู่ที่ 7  กราบเรียนท่านประธานสภาที่เคารพ ตามที่ท่านนายกได้แถลงผลการดำเนินงานประจำปีงบประมาณ 2552 ตามนโยบายนายกองค์การบริหารส่วนตำบลควนพัง แถลงไว้ต่อสภาองคือกรบริหารส่วนตำบลควนพัง เป็นสิ่งถูกต้องตามหลัก     ธรรมาภิบาล ของการบริหารราชการส่วนท้องถิ่น       ได้ตั้งข้อสังเกตในการแถลงนโยบายเมื่อวันที่ 14 ตุลาคม 2551 ในรายละเอียดครอบคลุมส่วนต่างๆหลายๆด้านในคำแถลงที่ 6 ได้แถลงไว้ ในเรื่องทรัพยากรธรรมชาติและสิ่งแวดล้อม ในข้อบัญญัติตามประมาณรายจ่ายที่ได้ศึกษาในปี 2552 และปี 2553 ได้ปฏิบัติผ่านไปแล้ว ในข้อที่ได้แถลงไว้ ข้อบัญญัติในแต่ละปียังไม่ริเริ่มจัดการในเรื่องสิ่งแวดล้อมหรือทรัพยากรธรรมชาติ โดยเฉพาะบ้านเรามีระบบนิเวศ โดยเฉพาะป่าไม้ ยกตัวอย่างเช่น ป่าพรุ ซึ่งมีความสำคัญต่อความเป็นอยู่ของประชาชนมายาวนาน แต่มาถึงวันนี้ เรามีการบุกรุกป่า มีการถูกจับกุมดำเนินคดีเป็นเรื่องน่าหดหู่ น่าจะมีการป้องกันและส่งเสริมรณรงค์ให้องค์ความรู้กับประชาชน ให้ป่ากับชุมชนอยู่ด้วยกันได้ น่าจะมีงบประมาณในการประชาสัมพันธ์รณรงค์ให้ความรู้เยาวชนในการรักษาสิ่งแวดล้อม สร้างจิตสำนึกให้หวงแหนทรัพยากรธรรมชาติ  ผมอยากฝากให้ใคร่ครวญคิดในการจัดสรรรวมประมาณ ขอนำเสนอเรื่องนี้ในการจัดงบประมาณจำนวนหนึ่ง เพื่อจะได้ครอบคลุมกับคำแถลงนโยบายของผู้บริหาร อีกเรื่องค่าตอบแทนคณะกรรมการศูนย์ถ่ายทอดเทคโนโลยี ข้อที่ 16 ยังไม่รู้ว่าเงินส่วนนี้ถึงมือคณะกรรมการศูนย์ถ่ายทอดเทคโนโลยีแล้วหรือยัง ขอขอบคุณ
ประธานสภา อบต.ควนพัง

ท่านใดจะอภิปรายต่อเชิญครับ
นายอุดร  คงเซ็น
สมาชิก อบต . หมู่ ที่ 1 กราบเรียนท่านประธานสภา      ที่เคารพผมใคร่ขออภิปรายซักถามในข้อที่ 57 โครงการปรับปรุงถนนสายดอนเปียน – หมู่ที่ 2 ไม่ทราบว่าถึงเขตอำเภอเฉลิมพระเกียรติ์หรือเปล่า โครงการนี้เป็นโครงการที่มีอุปสรรค ทางผู้บริหารได้นำเสนอให้สภาพิจารณาแก้ไขเปลี่ยนโครงการแต่สภามีมติไม่เห็นชอบให้เปลี่ยนแปลง ผมขอให้ท่านนายกได้ชี้แจงให้ทราบด้วยเพราะโครงการนี้เคยมีปัญหามาก่อน 
ประธาน อบต.ควนพัง
ท่านใดต้องการอภิปรายต่อเชิญครับ (ที่ประชุมไม่มีผู้เสนออภิปรายต่อ) เชิญท่านนายกชี้แจงต่อสภาเกี่ยวกับการแถลงผลงานตามที่ท่านสมาชิกได้อภิปรายซักถาม
นายกอบต.
กราบเรียนท่านประธานสภาที่เคารพ เพื่อนสมาชิกทุกท่าน ผมขอชี้แจงเป็นข้อๆนะครับ ข้อที่ 16 ตามที่ท่านสมาชิกได้อภิปรายได้เบิกจ่ายงบประมาณให้กับท่านเลขานุการศูนย์ถ่ายทอดเทคโนโลยีแล้วนะครับ ตามที่ท่านประธานได้หนังสือขอเบิกค่าตอบแทนคณะกรรมการศูนย์ถ่ายทอดฯผมไม่ทราบว่าใครมีอำนาจในการเบิกจ่ายขอให้ท่านประธานศูนย์ถ่ายทอดเทคโนโลยีประสานกับเลขานุการนะครับ


ข้อที่ 42 ปรับปรุงถนนสายดอนยูง – ปลวกขาว หมู่ที่ 6 งบประมาณ 24,000 บาท นะครับไม่ใช่ 2,400 บาท ได้พิมพ์ผิดไปขอให้ที่ประชุมได้แก้ไขด้วยนะครับ


ข้อที่ 57 โครงการปรับปรุงถนนสายคลองดอนเปียน หมู่ที่ 2 ผลการปฏิบัติงานประจำปี 2552 ตั้งแต่วันที่ 1 เมษายน 2552 – วันที่ 30 กันยายน 2552โครงการสายนี้ได้ดำเนินการในช่วงเดือนเมษายน – กันยายน 2552 งบประมาณ 1,178,000 บาท เป็นอำนาจของผู้บริหารในการกันเงินงบประมาณ เนื่องจากได้ก่อหนี้ผูกพันแล้วได้เบิกจ่ายให้ผู้รับจ้างประมาณ 700,000 บาท
ประธานสภาอบต.ควนพัง

ท่านใดต้องการอภิปรายต่อ เชิญครับ
นายอุดร คงเซ็น
สมาชิกอบต. 

หมู่ที่ 1 กราบเรียนประธานสภาที่เคารพผมยังติดใจใน
โครงการสายคลองดอนเปียน – เขตอำเภอเฉลิมพระเกียรติ หมู่ที่ 2 ในการประชุมครั้งที่ผ่านมาประธานสภาได้นำโครงการดังกล่าวเข้าที่ประชุมพิจารณาไม่ทราบว่าผลการพิจารณาในการประชุมครั้งที่ผ่านมาเป็นโมฆะหรือเปล่า เพราะการประชุมครั้งนั้นสมาชิกผู้ทรงเกียรติ์ได้มีมติอย่างนี้ ถ้าท่านประธาน      นำบัญญัติมาให้สมาชิกพิจารณาแล้วไม่มีผล ผมว่าไม่จำเป็นต้องให้สภาพิจารณาก็ได้ ท่านควรศึกษาให้ดีก่อน 1 เสียงของผมที่ได้มีมติไป ผมอายเพราะว่าเราไม่รู้อำนาจหน้าที่ของตนเอง ผมได้ท้วงติงให้ท่านนายกได้ใช้อำนาจ ไม่ใช่หน้าที่ของสมาชิก แต่เป็นอำนาจของผู้บริหาร ท่านประธานยังนำเสนอเข้าพิจารณา จะให้แจ้งให้กระผมได้รับทราบด้วย
ประธานสภา อบต.ควนพัง
รับตามที่ท่านอุดร  คงเซ็น ได้อภิปรายนะครับผมได้แจ้งต่อที่ประชุมแล้วว่าฝ่ายบริหารนำเข้าสภาก็ถูกต้องแล้ว มติของสภาก็ชอบด้วยกฎหมายแล้วในส่วนข้ออื่นๆ ยังต้องดำเนินการกันต่อไปนะครับมีท่านใดที่จะอภิปรายต่อเชิญครับ (ไม่มีท่านใดเสนออภิปรายเพิ่มเติม)
ระเบียบวาระที่ 5



เรื่องอื่นๆ 

5.1 เรื่องประชาสัมพันธ์โครงการขยายเขตไฟฟ้าให้พื้นที่ทำกินทางการเกษตร
ตามหนังสือ ที่ มท. 5305.87/รพ.925/2552 การไฟฟ้าส่วนภูมิภาคร่อนพิบูลย์ 12 หมู่ที่ 5  ต.ร่อนพิบูลย์  อ.ร่อนพิบูลย์ จ.นครศรีธรรมราช ลงวันที่ 7 พฤศจิกายน 2552 เรื่องขอความอนุเคราะห์ประชาสัมพันธ์โครงการขยายเขตไฟฟ้าพื้นที่ทำการเกษตรด้วยสภาผู้แทนราษฎร ร่วมกับไฟฟ้าส่วนภูมิภาค พิจารณาเห็นแล้วว่ากระแสไฟฟ้ามีความจำเป็นต่อการประกอบอาชีพทางการเกษตรอย่างมากเพราะสามารถเพิ่มผลผลิตให้ราษฎรและช่วยพัฒนาชีวิตความเป็นอยู่ให้ดีขึ้น จึงมอบหมายให้ดำเนินการตามโครงการทั้งหมด การไฟฟ้าส่วนภูมิภาคร่อนพิบูลย์ พื้นที่อำเภอร่อนพิบูลย์ยังมีเกษตรกรที่ยังไม่มีกระแสไฟฟ้าใช้อยู่อีกมาก เพื่อให้ครอบคลุมทุกพื้นที่จึงขอความอนุเคราะห์มายังองค์การบริหารส่วนตำบลช่วยประชาสัมพันธ์ เพื่อส่งเสริมให้เกษตรกรมีกระแสไฟฟ้าใช้ครอบคลุมทุกพื้นที่ โดยติดต่อขอใช้ไฟฟ้าได้ที่การไฟฟ้าส่วนภูมิภาคได้ทุกสาขา ขอให้ประชุมได้ประชาสัมพันธ์ให้ประชาชนได้รับทราบ หากสมาชิกท่านใดต้องการทราบรายละเอียด หลักเกณฑ์ในการขอใช้ไฟฟ้า คำร้องขอขยายเขตไฟฟ้าเพื่อการเกษตรให้ขอรายละเอียดได้ที่สำนักปลัดได้   ท่านใดเสนอเรื่องเข้าระเบียบวาระเชิญครับ
นายก อบต.
กราบเรียนปรานสภาที่เคารพ ผมขอทำความเข้าใจกับเพื่อนสมาชิก ในการประชุมในครั้งที่ผ่านมาเมื่อวันที่ 25 กันยายน 2552 เรื่องการซ่อมแซมไฟฟ้าสาธารณะของแต่ละหมู่บ้านได้ เพราะฟ้าสาธารณะยังเป็นทรัพย์สินของการไฟฟ้าส่วนภูมิภาคร่อนพิบูลย์ ไฟฟ้าสาธารณะที่เป้นขององค์การบริหารส่วนตำบลคือ ไฟฟ้าที่เพิ่งดำเนินการแล้วเสร็จในการใช้เงินสะสมในครั้งที่ผ่านมาเรื่องความเดือดร้อนจากปัญหาน้ำท่วม ขอให้ท่านสมาชิกได้สำรวจความเดือดร้อนแจ้งเป็นหนังสือมายังอบต.  เพื่อขอรับการแก้ปัญหา เรื่องเบี้ยยังชีพผู้สูงอายุ ผู้สูงอายุในหมู่บ้านใดเสียชีวิตขอให้นำบัตรมรณะแจ้งให้อบต.ควนพัง เพื่อได้ดำเนินการในลำดับต่อไป

เรื่องแจ้งความเสียหายจากน้ำท่วม ขอให้ที่ประชุมได้ประชาสัมพันธ์ให้ประชาชนได้เข้าใจในการแจ้งความเสียหายเนื่องจากน้ำท่วม ขอให้ประสานเกษตรอำเภอไม่ต้องมาแจ้งที่ อบต. เพื่อความถูกต้องและไม่เสียเวลาในการติดต่อประสานงาน
ประธานสภาอบต.


สมาชิกท่านใดต้องการบรรจุเรื่องใดเข้าระเบียบวาระ
การประชุมเรื่องอื่นๆ เชิญครับ (ที่ประชุมไม่มีท่านใดเสนอเรื่องใดเพิ่มเติม) ไม่มีผมขอนัดการประชุมอีกครั้งในวันที่ 11 พฤศจิกายน 2552 เวลา 13.00 น. ณ. ห้องประชุมสภาองค์การบริหารส่วนตำบลควนพัง ตามระเบียบวาระการประชุมที่มอบให้สมาชิกทุกท่านแล้ว สำหรับวันนี้ผมขอปิดการประชุม
ปิดประชุมเวลา  12.00  น.
               นายสมพงศ์  จบฤทธิ์
                                          (นายสมพงศ์  จบฤทธิ์)          ผู้จด/บันทึก
               เลขานุการสภาองค์การบริหารส่วนตำบลควนพัง
                   ตรวจการประชุม




       


                  นายอุเชน  ช่วยรักษ์



     



                (นายอุเชน  ช่วยรักษ์)
                                                                                  ประธานสภาองค์การบริหารส่วนตำบลควนพัง  
          ตรวจการประชุมถูกต้อง

                นายสนอง  ปานทน




              (นายสนอง  ปานทน)
ประธานกรรมการตรวจรายงานการประชุม
           นายสุพจน์  นาคปลัด                                                                                                                               
         (นายสุพจน์  นาคปลัด)                                                                                                                               
กรรมการตรวจรายงานการประชุม
               นายจาตุรงค์   คงใหม่



    
             (นายจาตุรงค์   คงใหม่)



       
เลขานุการกรรมการตรวจรายงานการประชุม

 
